«Атбасар қаласы, аграрлық-индустриялық колледж» МКҚК

Мемлекеттік қызметтер

Қазақстан Республикасының 2013 жылғы 15 сәуірдегі «Мемлекеттік қызметтер туралы» Заңыңа сәйкес мемлекеттік қызмет – көрсетілетін қызметті алушылардың өтініші бойынша жеке тәртіппен жүзеге асырылатын және олардың құқықтарын, бостандықтары мен заңды мүдделерін іске асыруға, оларға тиісті материалдық немесе материалдық емес игіліктер беруге бағытталған жекелеген мемлекеттік функцияларды іске асыру нысандарының бірі.

Қызмет алушы – Қазақстан Республикасының орталық мемлекеттік органдарын, шет елдердегі мекемелерін, облыстардың, республикалық маңызы бар қалалардың, астананың, аудандардың, облыстық маңызы бар қалалардың жергілікті атқарушы органдарын, қаладағы аудандардың, аудандық маңызы бар қалалардың, кенттердің, ауылдардың, ауылдық округтердің әкімдерін қоспағанда, жеке және заңды тұлғалар.

Қызмет көрсетуші  – Қазақстан Республикасының орталық мемлекеттік органдары, шет елдердегі мекемелері, облыстардың, республикалық маңызы бар қалалардың, астананың, аудандардың, облыстық маңызы бар қалалардың жергілікті атқарушы органдары, қаладағы аудандардың, аудандық маңызы бар қалалардың, кенттердің, ауылдардың, ауылдық округтердің әкімдері, сондай-ақ Қазақстан Республикасының заңнамасына сәйкес мемлекеттік қызметтер көрсететін жеке және заңды тұлғалар.

«Атбасар қаласы, аграрлық-индустриялық колледж» МКҚК

көрсетілетін мемлекеттік қызметтердің тізімі

1. Білім алушыларды білім беру түрлері бойынша ауыстыру және қалпына келтіру.

2. Техникалық және кәсіптік, орта білімнен кейінгі білімді аяқтамаған тұлғаларға анықтамалар беру.

3. Техникалық және кәсіптік, орта білімнен кейінгі білім ұйымдарына құжаттар қабылдау.

4. Техникалық және кәсіптік білім беру туралы құжаттардың көшірмесін беру.

5. Техникалық және кәсіптік білім беру ұйымдарында білім алушыларға жатақхана беру.

6. Білім беру ұйымдарында білім алушыларға академиялық демалыс беру.

7. Азаматтардың жекелеген санаттарына, сондай-ақ қорғаншылықтағы (қамқоршылықтағы) және патронаттағы адамдарға, техникалық және кәсіптік, орта білімнен кейінгі және жоғары білім беру ұйымдарында білім алушылар мен тәрбиеленушілерге тегін тамақтануды ұсыну.

Қазақстан Республикасының «Мемлекеттік қызметтер туралы»Заңына сәйкес облыстың жергілікті атқарушы органы мемлекеттік қызметтер көрсету сапасын бағалау, Қазақстан Республикасының Мемлекеттік қызметтер көрсету саласындағы заңнамасын сақтау бойынша тұрақты жұмыс жүргізеді. Қазақстан Республикасының «Мемлекеттік қызметттер туралы» Заңының 4 бабына сәйкес қызмет алушылар құқылы:

мемлекеттік қызмет туралы толық және анық ақпарат алуға;

мемлекеттік қызметті мемлекеттік қызмет стандартына сәйкес алуға;

мемлекеттік қызметтер көрсету мәселелері бойынша көрсетілетін қызметті берушінің немесе олардың лауазымды адамдарының, халыққа қызмет көрсету орталықтарының немесе олардың қызметкерлерінің шешімдеріне шағымдануға;

мемлекеттік қызметті қағаз немесе электронды түрде алуға;

мемлекеттік қызметтер стандарттарының жобаларын жария талқылауға қатысуға;

мемлекеттік қызметтер көрсету саласындағы бұзылған құқықтарды, бостандықтарды және заңды мүдделерді қорғау туралы талап-арызбен сотқа жүгінуге.

Қазақстан Республикасының «Мемлекеттік қызметтер туралы» Заңының 5 бабына сәйкес қызмет беруші міндетті:

мемлекеттік қызметтердің стандарттары мен регламенттеріне сәйкес мемлекеттік қызметтер көрсету, мемлекеттік қызметтерді алу кезінде мүмкіндіктері шектеулі адамдар үшін қажетті жағдайлар жасау, мемлекеттік қызметтер көрсету тәртібі туралы толық және анық ақпарат беру, мемлекеттік қызметтер көрсету үшін қажетті құжаттар мен ақпаратты, оның ішінде ақпараттық жүйелерді интеграциялау арқылы ұсыну, егер қызмет Халыққа қызмет көрсету орталығы арқылы көрсетілетін болса қызмет көрсету орталығына жіберу, мемлекеттік қызмет көрсету мерзімі аяқталғанға дейін бір тәуліктен кешіктірмей мемлекеттік қызмет көрсету саласындағы қызметкерлердің біліктілігін арттыру, қызмет алушылардың шағымдарын қарау және оларды қарау нәтижелері туралы хабардар ету, қызмет алушылардың сұрау салуы бойынша мемлекеттік қызметтің орындалу сатысы туралы хабардар ету, мемлекеттік қызметті алушылардың бұзылған құқықтарын, бостандықтары мен заңды мүдделерін қалпына келтіруге бағытталған шараларды қабылдау, мемлекеттік қызметтер көрсету үшін қажетті мәліметтерді қамтитын ақпараттық жүйелердің үздіксіз жұмыс істеуін қамтамасыз ету, мемлекеттік қызметтер көрсету мониторингінің ақпараттық жүйесіне мемлекеттік қызмет көрсету кезеңдері, мемлекеттік қызмет көрсету кезінде заңмен қорғалатын құпияны құрайтын мәліметтерді пайдалануға көрсетілетін қызметті алушының жазбаша келісімін алу.

 «Аграрлық-индустриялық колледж» МКҚК мемлекеттік қызмет көрсету стандарттары, әрбір қызмет бойынша қажетті құжаттар тізбесі, мемлекеттік қызмет көрсетуге жауапты қызметкерлердің деректері орналастырылған стенд ресімделген.

Бөлімде «Мемлекеттік қызметтер көрсету сапасына жауаптыларды тағайындау туралы» бұйрықпен мемлекеттік қызметтер көрсету бойынша және мемлекеттік қызметтер бойынша есептілікті ұсынуға жауапты тұлғалар бекітілді.

Облыстық білім бөлімі мемлекеттік қызметтердің сапасын ішкі бақылау бойынша жұмыс жүргізеді, ай сайын, айдың 1-нен кешіктірілмей Ақмола облыстық білім басқармасына көрсетілген қызметтердің жалпы саны және тиісінше әрбір мемлекеттік қызмет бойынша саны көрсетілген кесте түріндегі есеп ұсынылады.

2022 жылғы 1 қыркүйектен бастап «Атбасар қаласы, аграрлық-индустриялық колледж» МКҚК 39 мемлекеттік қызмет көрсетті:

1. Техникалық және кәсіптік білім беру ұйымдарында білім алушыларға жатақхана беру – 31;

2. Техникалық және кәсіптік білім туралы құжатардың көшірмесін беру - 2;

3. Білім алушыларды білім беру түрлері бойынша ауыстыру және қалпына келтіру - 2;

4. Білім беру ұйымдарында білім алушыларға академиялық демалыс беру -3;

5. Техникалық және кәсіптік, орта білімнен кейінгі білімді аяқтамаған тұлғаларға анықтама беру -1.

Колледждің ресми интернет ресурсында мемлекеттік қызмет көрсету туралы ақпарат, көрсетілетін қызметтердің тізімі орналастырылған.

Қызмет алушылардан мемлекеттік қызмет көрсету бойынша шағымдар түскен жоқ.

Бұдан әрі тиімділік және көрсетілетін қызметті алушылардың мемлекеттік қызметтер көрсету сапасына қанағаттанушылығын арттыру үшін мынадай іс-шаралар жүргізіледі:

* мемлекеттік қызмет көрсетуге жауаптылардың (басшының, басшының орынбасарлары) біліктілікті арттыру курстарынан өту;
* ақпараттық технологиялар саласындағы біліктілікті арттыру курстары;
* мемлекеттік қызмет көрсетуге жауапты мамандарға семинарлар өткізу.

Басшының оқу жұмысы жөніндегі орынбасары Омарова Г.А.